Document ID: /roh_data/filtered/fineweb-2-filterrobots_roh.jsonl.gz/41177

Il plan da consultaziun instradà il settember saja uss a fin, ha ditg ina pledadra dal concern. Las plazzas vegnian stritgadas quest onn sin il pli tard il 2017. Il plan sozial saja vegnì acceptà da tuttas partidas, di Roche.
Il sindicat Unia n’è betg cuntent cun il plan social, il plan saja en cumparegliaziun cun la pratica da fin uss massiv menders, ha ditg il sindicat. Indicaziuns concretas tar il plan n'haja Roche betg fatg cun dumandar suenter. La pledadra ha dentant confermà che las pussaivladads per ina pensiun anticipada sajan sin fundament da la situaziun demografica restrenschidas.
Ina part impurtanta saja da gidar las persunas che perdan la plazza da chattar ina nova plazza. Quantas persunas che sajan pertutgadas na leva Roche betg dir.
RR novitads 16:00